OpenLLM-France/wikimedia huggingface dataset:
# Tuoni

Tuoni és la divinitat del món subterrani i de les tenebres en la mitologia finesa, el territori de aqual és Tuonela en el poema èpic Kalevala, d'on pocs pelegrins poden retornar. Tuoni està casat amb Tuonetar i té diverses filles, entre les quals es compta Loviatar, deessa cega i malvada de les malalties i de les plagues, Kivutar, deïtat de les rogatives i les lletanies, Vammatar, senyora de les afliccions i dels patiments.
Tuoni, juntament amb la seva dona Tuonetar, dona la benvinguda als morts portant amb si, un càntir ple de granotes i de cucs, a la mà dreta.
Väinämöinen és un dels pocs herois que aconsegueix escapar de Tuonela. Segons el Kalevala, un cop ja és a l'altra riba del riu de la mort, és emprès per Tuonetar, qui li dona a beure cervesa en grans quantitats perquè s'adormi. Quan Väinämöinen aclucava els ulls, les filles de Tuoni, emplacen una enorme malla fèrria, per evitar la seva fugida, però l'ancià heroi es converteix en una serp i s'escapa del territori de la mort, cap a la llibertat.
A la cultura popular, la banda finlandesa de symphonic metal Amberian Dawn, publiquen el 2008 el seu àlbum debut "River of Tuoni", on la cançó homònima parla sobre aquesta divinitat, i com rapta al fill d'una mare, la qual va a recuperar-lo al món de les tenebres.

## Referències

* ↑ Clifton D. Bryant, Dennis L. Peck (ed.), Encyclopedia of Death & Human Experience, Sage, 2009, ISBN 141295178X p. 345.
# Aprilia

«Aprilia» té aquests significats:
* Aprilia (Itàlia), municipi italià.
* Aprilia (motocicleta), empresa de motocicletes italiana del grup Piaggio.
* Lancia Aprilia, model d'automòbil fabricat entre el 1937 i el 1949.
# Filip Evangelista

Filip Evangelista o l'Evangelista (en llatí Philippus, en grec Φίλιππος) va ser un escriptor probablement grec o hel·lènic del segle i o II autor d'un evangeli considerat apòcrif, citat per Epifani i referenciat per algunes sectes gnòstiques com a obra de l'apòstol Felip o del diaca Filip, i més probablement d'aquest segon que és anomenat al Nou Testament com a "evangelista".
Lleonci de Constantinoble qualifica aquest evangeli (Τὸ κατὰ Φίλιππον Εὐαγγέλιον, Evangelium secundnum Philippum) d'apòcrif i diu que estava en ús entre els maniqueus. No se sap del cert si aquest evangeli era l'Evangeli de Felip usat pels gnòstics.

## Referències

* ↑ [https://quod.lib.umich.edu/m/moa/acl3129.0003.001/297?page=root;rgn=full+text;size=100;view=image;q1=PhilippusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 289. ]
# Cometa de la Qüestió

La Cometa de la Qüestió és una coma que es troba dins el terme municipal de la Vall de Boí, a l'Alta Ribagorça, i dins Parc Nacional d'Aigüestortes i Estany de Sant Maurici.
Quant al nom, "sembla que hi havia hagut algun litigi pastoral que li donà aquest nom".
És la que baixa del cim del Bony Blanc cap al nord-est. Des d'aquest cim, un tram de la carena davalla girant en un arc que passa pel Tuc de Llebreta, situat al nord, d'on continua cap al nord-est; l'altra tram, que limita amb la Solana de Llacs de Montanyó de Llacs, tanca la coma per llevant. Les aigües que recull el Barranc de la Cometa de la Qüestió desemboquen al Barranc de Llacs a la Ribera de Llacs, molt a prop de la seva desembocadura al Riu de Sant Nicolau.

## Bibliografia

* Mapa Vall de Boí 1:25.000. Editorial Alpina.
* Mapa Carros de Foc 1:25.000. Editorial Alpina.
* Mapa Parc Nacional d'Aigües Tortes i Estany de Sant Maurici 1:25.000. Institut Cartogràfic de Catalunya. Segona edició: abril 1998.

## Enllaços externs

* Institut Cartogràfic de Catalunya

## Referències

* ↑ «Toponímia de la Vall de Boí». Arxivat de l'original el 2010-03-17. [Consulta: 2 maig 2011].
# Estadi d'Aarhus

L'Estadi d'Aarhus (Aarhus Stadion en danès), o Ceres Park & Arena, és un complex esportiu multiús situat a la ciutat d'Århus, Dinamarca. Consisteix en un estadi usat principalment per al futbol i atletisme i un recinte en la qual es practiquen esports com el bàsquet i handbol.
L'estadi de futbol Ceres Park o Aarhus Idrætspark posseeix una capacitat per a 20.300 persones, i és el tercer més gran de Dinamarca. Hi juga com a local el club AGF Aarhus de la Superliga danesa.
El recinte per a bàsquet i l'handbol Ceres Arena amb capacitat per a 4300 espectadors és utilitzat per l'Århus GF de la Lliga danesa d'handbol.
* Aarhus Idrætspark
* Aarhus Idrætspark

## Referències

* ↑ Lund Hansen, Thomas. «300 mio. kr. skal findes i området omkring stadion». jyllands-posten.dk. Jyllands-Posten, 10-10-2015. [Consulta: 24 juny 2020].

## Enllaços externs

* Estadi d'Aarhus - Lloc web oficial
# Quint Lucili Balb

Quint Lucili Balb (en llatí Quintus Lucilius Balbus) va ser probablement germà de Lluci Lucili Balb. Va ser conegut com a filòsof estoic romà, i va ser deixeble de Paneci de Rodes. Segons Ciceró, els progressos que va fer en filosofia estoica l'equiparaven amb els millors estoics grecs.
Ciceró en parla al seu llibre De natura deorum (La naturalesa dels déus) i diu que exposava molt clarament les opinions dels estoics sobre aquest tema, i els seus arguments tenien una credibilitat considerable. Quint Luci Balb també va ser el representant de les opinions estoiques al llibre Hortensius o Sobre la filosofia del mateix Ciceró, llibre avui perdut.

## Referències

* ↑ Ciceró. De Natura deorum III. 40
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 457.
# Bowling Green (Virgínia)

Bowling Green és una població dels Estats Units a l'estat de Virgínia. Segons el cens del 2000 tenia 936 habitants.

## Demografia

Segons el cens del 2000, Bowling Green tenia 936 habitants, 387 habitatges, i 212 famílies. La densitat de població era de 227,3 habitants per km².
Dels 387 habitatges en un 22,5% hi vivien nens de menys de 18 anys, en un 40,6% hi vivien parelles casades, en un 11,4% dones solteres, i en un 45% no eren unitats familiars. En el 39,8% dels habitatges hi vivien persones soles el 20,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,81.
Per edats la població es repartia de la següent manera: un 17,1% tenia menys de 18 anys, un 5,7% entre 18 i 24, un 22,9% entre 25 i 44, un 21,7% de 45 a 60 i un 32,7% 65 anys o més.
L'edat mediana era de 48 anys. Per cada 100 dones de 18 o més anys hi havia 66,9 homes.
La renda mediana per habitatge era de 32.250 $ i la renda mediana per família de 49.792 $. Els homes tenien una renda mediana de 30.750 $ mentre que les dones 25.341 $. La renda per capita de la població era de 20.223 $. Entorn del 8,5% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bowling Green». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Bowling Green». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# April O'Neil

* Per a altres significats, vegeu «April O'Neil (actriu pornogràfica)».
April O'Neil és un personatge que forma part de la sèrie de dibuixos animats de les Tortugues Ninja. Treballa com a periodista, tot i que en la seva primera aparició als còmics (1984) feia de programadora informàtica i també va tenir una botiga d'antiguitats. Portava un vestit groc, tenia els cabells castanys i acostumava a aparèixer cobrint notícies curioses en contra de les ordres del seu cap. En una d'aquestes incursions va conèixer les tortugues i el seu mestre, amb els quals va establir una relació d'amistat després que aquests la salvessin d'un atac al carrer. Va jurar guardar el secret de la seva existència en veure quina funció positiva exercien per mantenir l'ordre a la ciutat.

## Referències

* ↑ Medina, Guillermo. Abuelito, dime tú. Diábolo Ediciones, 2011.
# Farga de Gaserans

La Farga de Gaserans és una obra de Sant Feliu de Buixalleu (Selva) inclosa a l'Inventari del Patrimoni Arquitectònic de Catalunya.

## Descripció

Edifici aïllat, situat al terme de Sant Feliu de Buixalleu, dintre del barri de Gaserans.
L'edifici està format per tres cossos. El cos del costat dret consta de planta baixa i pis, i té un teulat a doble vessant. El cos central pràcticament inexistent. El cos del costat esquerre consta de planta baixa i pis, amb teulat a doble vessant de teula àrab. Al voltant de la farga hi ha la séquia, un pou i un rec de 4 km.
En una de les façanes, sobre una finestra, apareix inscrita una data: 1797.
Les obertures són d'arc pla.
Els murs són de maçoneria.

## Història

Sembla que l'edicfici data del segle xix i és en aquesta mateixa època quan deixa de funcionar. Tot i així la data inscrita en una de les finestres proposaria una cronologia del segle xviii.

## Referències

* 1 2 3 4 5 6 «Farga de Gaserans». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].
# Coribàntiques

Les Coribàntiques (en grec antic: Κορυβαντικά) eren un festival de misteris que se celebrava a Cnossos de Creta associada als coribants, que es consideraven els mateixos que els curets, els quals havien salvat a Zeus d'infant quan el cercava Cronos.
Les Coribàntiques es tenien per un festival molt antic. La persona que s'havia d'iniciar estava asseguda en un tron, i els iniciats formaven un cercle i dansaven al seu entorn, vestits amb armadures i acompanyats de flautes i tambors. Aquesta part de la festivitat es deia tronosi o tronisme (θρόνωσις, θρονισμός, termes relacionats amb θρόνος 'tron').

## Referències

* ↑ Smith, William (ed.). «Corybantes». A Dictionary of Greek and Roman Antiquities (1890). [Consulta: 22-XI-2020].
# Família d'Higiea

La família de Higiea (Hygiea) és una família d'asteroides, del cinturó exterior d'asteroides classificada com a carbònic fosc del tipus C i del tipus B, sent el major d'ells i del que pren el seu nom la família l'asteroide (10) Higiea. Aproximadament l'1 % de tots els asteroides coneguts en el cinturó d'asteroides pertanyen a aquesta família.

## Ubicació i grandària

Una anàlisi numèrica realitzada en el HCM (Hausdorff Center for Mathematics) per Zappala, va revelar l'existència d'un grup 'nucli' de membres familiars principals, els elements orbitals dels quals propis presenten els següents valors aproximats
| ap | ep | ip |
| min | 3.06 AU | 0.109 | 4.2° |
| max | 3.22 AU | 0.163 | 5.8° |
En l'època present, la gamma d'elements orbitals osculadores d'aquest nucli de membres és:
| ap | ep | ip |
| min | 3.06 AU | 0.088 | 3.5° |
| max | 3.24 AU | 0.191 | 6.8° |
L'anàlisi de 1995 per Zappalà va trobar 103 membres formant part d'aquest nucli, mentre que en una cerca sobre una base de dades més actualitzada de 96.994 asteroides (AstDys) l'any 2005, va localitzar 1043 objectes dins de la regió de forma rectangular definida per la primera taula anterior. Això correspondria aproximadament a l'1 % de tots els asteroides del cinturó d'asteroides.

## Intrusos

S'han identificat un gran nombre d'intrusos dins d'aquesta família. La següent relació es van identificar en un mostreig espectral (Mothe-Diniz 2001), i també per la inspecció de les seves dades PDS de taxonomia per a membres pertanyents al tipus S i tipus D membres: (100) Hekate, (108) Hecuba, (1109) Tata, (1209) Pumma i (1599) Giomus.
De fet, alguns dels asteroides de tipus S són probablement intrusos, d'ells, es tenen com a possibles candidats als asteroides (333) Badenia i (538) Friederike, a causa de l'enorme de la seva grandària.

## Bibliografia

* V. Zappala, Ph. Bendjoya, A. Cellino, P. Farinella i C. Froeschlé, Asteroid families: search of a 12487-asteroid sample using two different clustering techniques Arxivat 2020-03-28 a Wayback Machine., Icarus, vol. 116, n. 2 (agost 1995), pag. 291-314
* P. Farinella, D.R. Davia i F. Marzari, Asteroid families, old and young, ASP Conference Series, Vol. 107, p. 45 (1996).
* T. Mothé-Diniz et al., Rotationally resolved spectra of 10 Hygiea and a spectroscopic study of the Hygiea family, Icarus, vol. 152, pag. 117 (2001).
* P. Tanga et al., On the size distribution of asteroid families: the role of geometry, Icarus, vol. 141, pag. 65 (1999).
* AstDys (parametres orbitals propris dels 96944 asteroides coneguts).
# Metal·lització

La metal·lització és el nom general de la tècnica de revestiment de metall a la superfície dels objectes. Els recobriments metàl·lics poden ser decoratius, protectors o funcionals.
Les tècniques de metal·lització van començar des de la fabricació de miralls. L'any 1835, Justus von Liebig va descobrir el procés de revestir una superfície de vidre amb plata metàl·lica, convertint el mirall de vidre en un dels primers elements metal·litzats. El revestiment d'altres objectes no metàl·lics va créixer ràpidament amb la introducció del plàstic ABS. Com que un objecte no metàl·lic acostuma a ser un mal conductor elèctric, la superfície de l'objecte s'ha de fer conductora abans que es pugui fer el revestiment. La part de plàstic es grava químicament primer mitjançant un procés adequat, com ara la submersió en una barreja calenta d'àcid cròmic - àcid sulfúric. La superfície gravada es sensibilitza i s'activa submergint-se primer en una solució de clorur d'estany (II) i després una solució de clorur de pal·ladi. A continuació, la superfície processada es recobreix amb coure o níquel sense electros abans del revestiment posterior. Aquest procés és útil (entre 1 i 6 kgf /cm o de 10 a 60 N /cm o 5 a 35 lbf /in) força d'adhesió, però és molt més feble que la força d'adhesió de metall a metall real.
La metal·lització al buit consisteix a escalfar el metall de recobriment fins al seu punt d'ebullició en una cambra de buit i deixar que la condensació dipositi el metall a la superfície del substrat. La calefacció per resistència, el feix d'electrons o l'escalfament de plasma s'utilitzen per vaporitzar el metall de recobriment. La metal·lització al buit es va utilitzar per dipositar alumini als grans miralls de vidre dels telescopis reflectors, com amb el telescopi Hale.

## Referències

* ↑ «Metallizing - repair worn parts | Applied Metals & Machine Works Inc.» (en anglès). http://www.appliedmetals.com.+[Consulta: 2 novembre 2022].
* ↑ «Metallizing» (en anglès). https://galvanizeit.org.+[Consulta: 2 novembre 2022].
* ↑ «What Is The Metallizing Process? | Surtech Industries» (en anglès). http://www.surtech-ind.com.+[Consulta: 2 novembre 2022].
# Bowling for Columbine

Bowling for Columbine és un documental estatunidenc del director Michael Moore, estrenada el 2002.
Aquesta pel·lícula va obtenir el Premi del 55è aniversari del Festival de Canes de 2002, l'Oscar al millor documental i el César a la millor pel·lícula estrangera. Pel·lícula polèmica, ha rebut tantes lloances com censures, pel gènere (documental-ficció) en el qual es presenta.

## Argument

Aquesta pel·lícula és un documental, una crítica de la societat americana, i intenta respondre a aquesta pregunta: «Per què el nombre d'homicidis per arma de foc és proporcionalment més alt als Estats Units que en altres països?» (en realitat, el nombre més elevat és al Brasil). El títol fet referència a la massacre de l'institut Columbine el 1999 on 12 alumnes de l'institut i un professor van ser assassinats per dos dels seus camarades. Aquest esdeveniment va inspirar igualment la pel·lícula Elephant de Gus Van Sant.
El germà de Terry Nichols (conegut pel seu paper en l'atemptat d'Oklahoma City), James, és igualment entrevistat a domicili, així com Charlton Heston, que forma part de la National Rifle Association, així com Marilyn Manson per les acusacions sobre la influència de les seves cançons que eren escoltades pels tiradors del liceu Colombine.
El títol Bowling for Columbine prové de l'última frase pronunciada per Michael Moore a la pel·lícula que precisa que els autors de la massacre, Eric Harris i Dylan Klebold, havien estat jugant a bitlles amb els seus camarades de classe de 2 h a 6 h del matí el dia abans de l'atac.

## Referències

* ↑ «Bowling for Columbine (2002)» (en castellà). FilmAffinity España. [Consulta: 4 octubre 2024].
* ↑ «Bowling for Columbine | Rotten Tomatoes» (en anglès). [Consulta: 4 octubre 2024].
* ↑ «BOWLING FOR COLUMBINE» (en anglès americà). [Consulta: 4 octubre 2024].
* ↑ «The 75th Academy Awards | 2003» (en anglès), 05-10-2014. [Consulta: 4 octubre 2024].
* ↑ Jackson, Trevor «Bowling for Columbine». BMJ : British Medical Journal, 325, 7374, 23-11-2002, pàg. 1247. ISSN: 0959-8138. PMC: 1124716.
* ↑ N, Felipe Retamal. «De Michael Moore a Elephant: la masacre de Columbine en la pantalla», 20-04-2019. [Consulta: 4 octubre 2024].

## Vegeu també

* Fahrenheit 9/11
* Sicko
* Elephant
# Sicília (desambiguació)

«Sicília o Sicilia» té aquests significats:
    Categoria principal: Sicília
* Província romana de Sicília, província romana declarada part de Roma després de la guerra amb Cartago, el 241 aC
* Regne de Sicília, estat que existí al sud de la península Itàlica que existí entre els segles XII i XIX
* Regne de les Dues Sicílies, regne que va ocupar els territoris de la Itàlia meridional ocupats pel Regne de Nàpols i el Regne de Sicília
* Primera Dinastia Capet d'Anjou-Sicília
* Nova Sicília, partit polític regionalista sicilià fundat amb una part dels antics militants del Partit Socialista Italià i del Partit Sicilià d'Acció
# Federació Espanyola d'Escacs

La Federació Espanyola d'Escacs o FEDA, és la federació esportiva que dirigeix l'àmbit dels escacs a l'estat espanyol. La seva seu és a Madrid. El seu president, des de 1997, és Francisco Javier Ochoa de Echagüen
En depenen totes les federacions autonòmiques, i forma part de la Federació Internacional d'Escacs (FIDE) des del 1929, quan hi va ingressar en substitució de la Federació Catalana d'Escacs, que hi va estar entre 1925 i 1929.
Organitza el Campionat d'Espanya d'escacs i el CECLUB (Campionat d'Espanya de clubs), a banda de diversos campionats per categories d'edats.

## Organització

* President: Francisco Javier Ochoa de Echagüen
* Vicepresident: Cristóbal Ramo Frontiñan
* Secretari general: Ramón Padullés Argerich

## Referències

* ↑ Boyero, Jesús J. «Ochoa de Echagüen, reelegido presidente de la Federación Española de Ajedrez». Diari Marca, 21-09-2020 [Consulta: 28 octubre 2020].
* ↑ «Un joc mil·lenari». El Punt Avui, 28-05-2013 [Consulta: 28 octubre 2020].

## Enllaços externs

* Federació Espanyola d'Escacs - Lloc web oficial
# Resolució 2088 del Consell de Seguretat de les Nacions Unides

La Resolució 2088 del Consell de Seguretat de les Nacions Unides fou adoptada per unanimitat el 24 de gener de 2013. Després de reafirmar les resolucions 1913 (2010) i 2031 (2011) sobre la República Centreafricana, el Consell de Seguretat de l'ONU va acordar estendre el mandat de l'Oficina Integrada de les Nacions Unides a la República Centreafricana (BINUCA) durant un any fins al 31 de gener de 2014. El Consell va demanar BINUCA que continués donant suport al procés de pau al país. També va demanar al Secretari General que informés sobre la situació al país a final de març de 2013 i que fossin convocats el govern centreafricà i els rebels de Séléka per signar un alto el foc i complir els acords de gener de 2013.

## Referències

* ↑ Nacions Unides. «SC extends mandate of peacebuilding office in CAR until 31 january 2014», 24-01-2013.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* «Text de la Resolució» (pdf). Nacions Unides.
# Molí de l'Abellot

El Molí de l'Abellot, també anomenat Molí de Sant Salvador, és un antic molí del terme municipal de Gavet de la Conca, dins de l'antic terme de Sant Salvador de Toló. Pertanyia al poble de Castellnou.
Està situada al nord-est del petit nucli de Castellnou, al sud-oest del de Covet, a l'esquerra del riu de Conques.

## Enllaços externs

* Institut Cartogràfic de Catalunya
# Bukavu

Bukavu (anteriorment amb els noms oficials de: Costermansville (en francès) i de Costermansstad (en neerlandès)) és una ciutat de la part oriental de la República Democràtica del Congo (DRC), es troba al sud-oest del Llac Kivu, a l'oest de Cyangugu (a Ruanda), i separada d'ella pel riu Ruzizi. És la capital de la província de Kivu del Sud i el 2012 tenia uns 806.940 habitants.

## Història

Bukavu formà part de l'antic Regne Bushi. Estava governada per un “Muluzi” Nyalukemba, quan hi arribaren els primers àrabs i també els primers europeus, al final del segle xix. (“Muluzi” o “Baluzi” en plural significa « noblesa a Shi. És equivalent a Watutsi o Tutsi a Kinyarwanda. Bukavu es va fundar l'any 1901 per les autoritats colonials belgues i s'anomenava "Costermansville" o "Costermansstad" fins a l'any 1954, el seu clima subtropical la feia atractiva pels colonitzadors europeus (el Llac Kivu és a 1.500 m d'altitud) i els turons de la ciutat arriben als 2.000 m d'altitud. El creixement demogràfic de la ciutat de Goma va fer que Kivu perdés el seu estatus de centre administratiu de tota la regió de Kivu. 2
A conseqüència del Genocidi de Ruanda, molts refugiats Hutu s'hi establiren.

## Aeroport

Kavumu Airport (ICAO code:FZMA, IATA code: BKY) situat a 30 km al nord de Bukavu per a vols nacionals.

## Hospital

A Bukavu hi ha el Panzi Hospital, pertanyent a l'Església Evangèlica i l'hospital catòlic
La fàbrica farmacèutica Pharmakina produeix quinina contra la malària i el medicament genèric contra la SIDA anomenat Afri-vir. With 740 employees and about 1000 free-lance workers Pharmakina is the largest employer in town.

## Clima

El sistema de Köppen de classificació per aquesta ciutat és Aw (tropical amb estació seca i estació humida). La seva temperatura mitjana anual és de 19,9 °C (amb molt poca variació en tots els mesos de l'any) i la pluviometria anual és de 1.391 litrs amb l'estació seca de juny a agost

## Fills il·lustres

* Denis Mukwege (1955 -) ginecòleg, Premi Nobel de la Pau de l'any 2018.

## Referències

* ↑ «Bukavu». ésAdir. [Consulta: 5 novembre 2023].
* ↑ «Das Parlament – Publication of the German Bundestag». Arxivat de l'original el 2007-06-29. [Consulta: 26 octubre 2014].
* ↑ Die Zeit Nr.29 2005: "Kongos kleines Wirtschaftswunder"
* ↑ «Climate: Bukavu - Climate graph, Temperature graph, Climate table». Climate-Data.org. [Consulta: 6 novembre 2013].
* Diallo, Siradiou. Le Zaire aujourd'hui. Editions Jeune Afrique, 1975. ISBN 2-85258-021-7.
* UN Department for Humanitarian Affairs, Inter-Regional Information Network briefings IRIN

## Enllaços externs

* (alemany) Spiegel-Online article
* (francès) Panzi Hospital of Bukavu
* See http://www.3tamis.org, the web site of Bukavu and its area. Beautiful pictures, vidéos, stories